b'\n_START_ARTICLE_\nCorey Smith\n_START_SECTION_\nPelaajaura\n_START_PARAGRAPH_\nSmith aloitti koripalloharrastuksensa viisivuotiaana Houstonissa. Smith pelasi koripalloa nelj\xc3\xa4 kautta Vanderbiltin yliopistossa, josta h\xc3\xa4n valmistui vuonna 2005. Vuonna 2006 Smith kiersi maailmaa show-ryhm\xc3\xa4 Harlem Globetrottersin mukana. Suomeen Smith siirtyi kaudeksi 2007\xe2\x80\x932008 Kouvojen Korisliiga-joukkueeseen. Smith valittiin Korisliigan kuukauden pelaajaksi sek\xc3\xa4 tammikuussa ett\xc3\xa4 helmikuussa 2008. Lis\xc3\xa4ksi h\xc3\xa4n voitti Ilta-Sanomien j\xc3\xa4rjest\xc3\xa4m\xc3\xa4n IS-t\xc3\xa4htikisan, jonka voitosta h\xc3\xa4n nettosi 3\xc2\xa0400 euroa. Runkosarjan pistetilastossa Smith sijoittui viidenneksi 21,0 keskiarvollaan. Kauden p\xc3\xa4\xc3\xa4tteeksi h\xc3\xa4net palkittiin Korisliigan vuoden ulkomaalaisvahvistuksena. Smith voitti Kouvojen mukana kaudella 2007\xe2\x80\x932008 SM-hopeaa._NEWLINE_Kaudeksi 2008\xe2\x80\x932009 Smith siirtyi Uruguayn p\xc3\xa4\xc3\xa4sarjassa pelaavaan Hebraica y Macabin joukkueeseen. Smith pelasi joukkueessa 13 ottelua 16,4 pisteen keskiarvolla. Vuoden 2008 lopulla Smith siirtyi latvialaiseen Barons/LMT Riga -joukkueen pelaamaan Latvian koripalloliigaa, Baltian koripalloliigaa ja Eurocupia. Smith poistui joukkueesta tammikuussa 2009._NEWLINE_Helmikuussa 2009 Smith siirtyi Basketliganissa pelaavan S\xc3\xb6dert\xc3\xa4lje Kingsin joukkueeseen. Kaudeksi 2009\xe2\x80\x932010 h\xc3\xa4n teki paluun Suomeen ja siirtyi Torpan Poikien riveihin.'